
LT-SURVEILLANCE

KVIETIMAS

Regioninis seminaras
„Tuberkuliozės valdymo aktualijos: diagnostika, epidemiologinė priežiūra ir praktiniai sprendimai“
2026 m. spalio 13 d. 13 val. nuotoliniu būdu
[bookmark: _heading=h.yvd4y3j5369t][bookmark: _heading=h.9auycq2dk3se]
Įgyvendinant Europos sveikatos ir skaitmenizavimo vykdomosios institucijos finansuojamo projekto LT-SURVEILLANCE „Užkrečiamųjų ligų priežiūros sistemos Lietuvoje stiprinimas“ veiklas organizuojamas regioninis seminaras „Tuberkuliozės valdymo aktualijos: diagnostika, epidemiologinė priežiūra ir praktiniai sprendimai“.

Seminaro tikslas – stiprinti asmens ir visuomenės sveikatos priežiūros specialistų kompetencijas tuberkuliozės diagnostikos, epidemiologinės priežiūros ir valdymo srityse bei tobulinti praktinius gebėjimus taikant aktualius tuberkuliozės prevencijos ir stebėsenos reikalavimus.
Renginys skirtas – Kauno, Marijampolės ir Tauragės apskričių asmens sveikatos priežiūros specialistams, dalyvaujantiems tuberkuliozės diagnostikos ir prevencijos procese; visuomenės sveikatos priežiūros specialistams, vykdantiems tuberkuliozės epidemiologinę priežiūrą ir valdymą; savivaldybių sveikatos reikalų koordinatoriams, dalyvaujantiems tuberkuliozės prevencijos ir visuomenės sveikatos priemonių planavime bei koordinavime.
Po seminaro dalyviai gebės taikyti tuberkuliozės diagnostikos, epidemiologinės priežiūros ir valdymo principus profesinėje veikloje; tinkamai pildyti profilaktinių tyrimų dėl tuberkuliozės ir latentinės tuberkuliozės infekcijos atlikimo statistinės ataskaitos Nr. 9 – sveikata (metinė) formą; atpažinti aktualias tuberkuliozės prevencijos, diagnostikos ir epidemiologinės priežiūros problemas bei aptarti jų sprendimo galimybes.
PROGRAMA
	12.45–13.00
	Dalyvių prisijungimas

	13.00–13.05
	Sveikinimo žodis

	13.05–13.35
	Aktyvios ir latentinės tuberkuliozės diagnostika

Dr. Greta Musteikienė, Lietuvos sveikatos mokslų universiteto Kauno klinikų Romainių ligoninės Ambulatorinio diagnostikos skyriaus vadovė, gydytoja pulmonologė 

	13.35–13.40
	Klausimai/atsakymai

	13.40–14.05
	Tuberkuliozės epidemiologinė situacija: aktualūs rodikliai, iššūkiai ir praktiniai sprendimai

Birutė Nakčerienė, Vilniaus universiteto ligoninės Santaros klinikos Programų ir tuberkuliozės skyrius, laikinai einanti skyriaus vedėjos pareigas

	14.05–14.10
	Klausimai/atsakymai

	14.10–14.30
	Aktyvios tuberkuliozės valdymo aspektai 

Paula Batutytė, Nacionalinio visuomenės sveikatos centro prie Sveikatos apsaugos ministerijos Kauno departamento Užkrečiamųjų ligų valdymo skyriaus vyriausioji specialistė

	14.30– 14.35
	Klausimai/atsakymai

	14.35-15.00
	Profilaktinių tyrimų dėl tuberkuliozės ir latentinės tuberkuliozės infekcijos atlikimo statistinės ataskaitos Nr. 9 – sveikata (metinė) formos pildymas: praktinės rekomendacijos ir dažniausios klaidos

Ina Venslovienė, Nacionalinio visuomenės sveikatos centro prie Sveikatos apsaugos ministerijos Užkrečiamųjų ligų valdymo skyriaus vyriausioji specialistė

	15.00–15.05
	Klausimai/atsakymai

	15.05–15.15
	Seminaro apibendrinimas ir diskusija


Registracijos tvarka:
· Dalyvavimas regioniniame seminare – nemokamas.
· Renginys bus transliuojama nuotoliniu būdu. Nuotolinės transliacijos Teams platformos nuoroda bus išsiųsta užsiregistravusiems dalyviams. Prisijungiant reikės nurodyti vardą ir pavardę.
· Registracija vyksta iki 2026 m. spalio 8 d. (imtinai).
· Registruotis galima šioje registracijos formoje (rekomenduojama pildymui naudoti Google Chrome naršyklę). Dalyvių skaičius ribotas.

Organizatoriai: Nacionalinio visuomenės sveikatos centro prie Sveikatos apsaugos ministerijos Kauno departamentas. Kontaktiniai asmenys: Orina Ivanauskienė, tel. +370 652 30 105, el. p. orina.ivanauskiene@nvsc.lt
Finansuojama Europos Sąjungos lėšomis. Pateiktos nuomonės ir požiūriai yra tik autoriaus (-ių) ir nebūtinai atspindi Europos Sąjungos ar Europos sveikatos ir skaitmeninės vykdomosios įstaigos požiūrį. Europos Sąjunga ar finansuojanti institucija nėra atsakingos už šią informaciją.

